作者：刘辰翁
词牌/韵律：摸鱼儿

paragraphs: 是疑他、春来倏忽，是疑岁别人去。
古今守岁言无说，长是酒阑情绪。
堪恨处。
曾亲见都人，户户银花树。
星河未曙。
听朝马笼街，火城簇仗，御笔已题露。
人间事，空忆桃符旧句。
三茅钟自朝暮。
严城夜禁故如鬼，况敢凭陵大呼。
冬冬鼓。
但画角声残，已是新人故。
休思前度。
叹五十加三，明朝领取，闲看五星聚。